****

**ОСНОВНО УЧИЛИЩЕ „СВ.СВ. КИРИЛ И МЕТОДИЙ”**

С.РАВДА ОБЩИНА НЕСЕБЪР ОБЛАСТ БУРГАСКА

УТВЪРЖДАВАМ:………………………..

ТАНЯ ПЕТКОВА

ДИРЕКТОР:

**П Р А В И Л Н И К**

**ЗА ОСИГУРЯВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД В**

**ОУ “СВ.СВ.КИРИЛ И МЕТОДИЙ” С.РАВДА**

**ЗА УЧЕБНА 2020 /2021 година**

Този правилник е разбаботен в съответствие на чл.5, ал.1 от ИНСТРУКЦИЯ от 5.07.1996 г. за изискванията за безопасни условия на възпитание, обучение и труд в системата на народната просвета и НАРЕДБА № 8121з-194 от 21.02.2019 г. за определяне на реда за взаимодействие по обмен на информация, анализиране на пътнотранспортните произшествия с участие на деца и набелязване на мерки за тяхното ограничаване и намаляване на последствиятаОбн. - ДВ, бр. 19 от 05.03.2019 г.,утвърден и приет на заседание на Педагогически съвет с Протокол №..8 /10.09.2020 година.

**Раздел I**

**ОБЩИ ПОЛОЖЕНИЯ**

Чл. 1. С този правилник се определят:

1. Изискванията за осигуряването на безопасни условия на обучение, възпитание и труд в ОУ”Св.св.Кирил и Методий „с.Равда.

2. Правата и задълженията на всички участници в учебно-възпитателния процес, спортна и екскурзионна дейност (ученици, педагогически специалисти и непедагогически персонал), както и за гражданите, които по различни поводи се намират на територията на ОУ”Св.св.Кирил и Методий „с.Равда

Чл. 2. Виновното неизпълнение се санкционира по реда възприет в съответните документи - административен, дисциплинарен, съдебен, в зависимост от степента на нарушението и произтичащите от него предполагаема или реална опасност за здравето и живота на участниците в училищния живот.

Чл. 2а. Виновното неспазване на Правилника от:

1. Педагогическите специалисти и непедагогическия персонал в училището се счита за нарушение на трудовата дисциплина;

2. Учениците - за нарушение на Правилника за дейността на училището;

3. Гражданите - за нарушение на вътрешноучилищните разпоредби и документи.

**Раздел II**

**ПРАВА, ЗАДЪЛЖЕНИЯ И ОТГОВОРНОСТИ НА ДЛЪЖНОСТНИТЕ ЛИЦА И УЧЕНИЦИТЕ ЗА ОСИГУРЯВАНЕ НА БЕЗОПАСНИ УСЛОВИЯ ЗА ОБУЧЕНИЕ, ВЪЗПИТАНИЕ И ТРУД**

Чл. 3. Задължения, отговорности и права на Директора:

1. Утвърждава Правилник за безопасни условия на обучение, възпитание и труд в ОУ”Св.св.Кирил и Методий „с.Равда в началото на учебната година .

2. Назначава длъжностно лице за осъществяване на координация и контрол по осигуряване на безопасни условия на обучение, възпитание и труд в ОУ”Св.св.Кирил и Методий „с.Равда - Орган по БЗР.

3. Взаимодейства и координира с регионални, общински ведомства и местните органи на държавната власт в дейността си по осигуряване на безопасни условия на обучение, възпитание и труд.

4. Утвърждава и съгласува с Кмета на Община Несебър и Началника на РС „ПБЗН” План за действия при бедствия, аварии, катастрофи и пожари в ОУ”Св.св.Кирил и Методий „с.Равда

5. Утвърждава и изпълнява програма за Оценка на риска, разработена по методика на Службата по трудова медицина.

7. Като работодател спазва изискванията на Наредбата за работното време, почивките и отпуските.

8. Незабавно уведомява Началника на РУО-Бургас, МОН, прокуратурата и гражданска защита в случаите на тежки злополуки и аварии на територията на ОУ”Св.св.Кирил и Методий „с.Равда 9. Осигурява необходимите средства за обезопасяване и подобряване условията на труд и санитарно-хигиенните условия в ОУ”Св.св.Кирил и Методий „с.Равда

10. Осигурява спазването на изискванията на Правилника за безопасни условия на обучение, възпитание и труд в ОУ”Св.св.Кирил и Методий „с.Равда и в неучебно време - при провеждането на курсове, избори, празненства и други мероприятия на територията на училището.

11. Осигурява безопасни условия на труд при сключване на договори с други организации за самостоятелно или съвместно изпълнение на ремонтни, строителномонтажни, товаро-разтоварни и транспортни дейности.

12. В качеството си на работодател има пълно право да изисква отговорност от лицата, които нарушават изискванията или не изпълняват задълженията си по здравословни и безопасни условия на труд, като предприема административни мерки съгласно КТ.

13. Организира запознаването на учениците, педагогическите специалисти , непедагогическия персонал и родителите с настоящия Правилник за осигуряване на безопасни условия на обучение, възпитание и труд в ОУ”Св.св.Кирил и Методий „с.Равда както и негови последващи актуализации.

14. Контролират прилагането и спазването на настоящия правилник и действащите норми по безопасността, хигиената на труда и противопожарната охрана.

15. Организират провеждането на щателен преглед на цялата база преди започване на новата учебна година, поддържането на реда и хигиената на територията на

16. Осигуряват цялостно и правилно провеждане на инструктажите и обучението по безопасност, хигиена на труда и противопожарна безопасност.

17.Възлага на училищна комисия разработване и актуализиране ежегодно План за действия при бедствия, аварии, катастрофи и пожари в ОУ”Св.св.Кирил и Методий „с.Равда включващ следните приложения: План за действие на личния състав за гасене на пожари и ликвидиране на авария ; План за евакуация на ученици, учители, служители и имущество в случай на пожар, бедствия и аварии ; Инструкция за осигуряване на пожарна и аварийна безопасност на територията на училището; План за работата на Постоянната комисия при бедствия, аварии и катастрофи към ОУ”Св.св.Кирил и Методий „с.Равда ; План за работа през зимния сезон и при усложнена зимна обстановка в ОУ”Св.св.Кирил и Методий „с.Равда

18. Организират провеждането на тренинги по гражданска защита, съгласно действащите наредби и предписания на специализираните институции.

**Чл.5. Задължения, отговорности и права на педагогическите специалисти :**

 1. Носят отговорност за опазване на живота и здравето на учениците по време на учебни занятия и при други учебни форми и дейности, организирани от училището.

2. Следят за здравословното състояние на учениците и контролират спазването на здравно-хигиенните норми и изисквания по време на учебния процес.

3. Контролират спазването на правилата за експлоатация и охрана на труда при работа с материали и съоръжения в среди, които могат да бъдат потенциална заплаха за здравето и живота на учениците.

4. Класните ръководители в началото на учебната година извършват начален инструктаж за здравословни и безопасни условия на обучение, възпитание и труд на учениците ( срещу подпис ) в специален дневник и по утвърдена от Директора Програма за начален инструктаж, включваща и Раздел III от настоящия правилник: Ученици - задължения, забрани и права.

5. Класните ръководители извършват два пъти през учебната година периодичен инструктаж за здравословни и безопасни условия на обучение, възпитание и труд на учениците (срещу подпис) в специален дневник за инструктажи и по утвърдена от Директора Програма за периодичен инструктаж.

6. Начален и периодичен инструктаж се извършва от учителите по физика, химия, биология, физическо възпитание и спорт, технологии и предприемачество, информатика и информационни технологии.

7. Изброените в т. 6 учители, съставят и поставят на видно място в съответния кабинет Инструкция за безопасни условия на обучение по съответния предмет.

8. Новопостъпили ученици се инструктират в първия учебен ден в училище от съответния класен ръководител.

9. В началото на учебната година за всеки ученик от I клас се определя съвместно с родителите му най-краткия и безопасен път от дома до училище и обратно. На учениците от II, III и IV клас отново се припомнят безопасните маршрути за тяхното движение.

10. Учителите са длъжни да наблюдават системно работата на учениците и в случай на нарушаване на правилата на безопасност да вземат незабавни мерки и да уведомят училищното ръководство.

11. Учителите са длъжни да използват всички електроразпределителни устройства съобразно изискванията на безопасността и хигиената на труда. Забранява се използването на неизправни електрически уреди. Във всички случаи при откриване на повреди в електронното оборудването, измервателни уреди, усещане на специфична миризма, дим, нагряване на проводници и др. е необходимо да се изключи напрежението и да се уведоми домакинът и директорът. Да не се извършват самоволно ремонтни работи !

12. Учителите спазват правилата за безопасност на движението в района на училището.

13. Учителите се грижат за безопасността си в училище - при работа с химични вещества, с високо напрежение, с електронни уреди и др. Не оставят без наблюдение включени в електрическата мрежа уреди (компютри, принтери, скенери, касетофони, ел. котлони, телевизори и др.) и работят съгласно техническата характеристика на съответния уред.

14. Учителите са длъжни преди провеждането на екскурзии, лагери и походи да инструктират учениците за основните правила с цел да бъде осигурено безопасното им осъществяване.

15. Учителите са длъжни да инструктират учениците за основните правила на безопасност преди всяко напускане на училището и района му с учебна цел.

16. Класните ръководители в началото на учебната година предоставят на родителите декларация за информирано съгласие за безопасното извеждане на учениците от училище в рамките на общината. Декларацията е валидна за цялата предстояща учебна година.

**Чл. 5.а Задължения, отговорности и права на учителите в групите за ЦОУД:**

1. Учителят ЦОУД носи отговорност за живота и здравето на учениците по време на заниманията, както и при организирани училищни и извънучилищни мероприятия.

2. Учителят ЦОУД организира отдиха и заниманията на групите по интереси спазвайки строго правилата за безопасност и здраве ;

3. Водеща цел в работата на учителят ЦОУД е формирането в учениците на хигиенни, културни и трудови навици , умения и нагласи.

**Чл. 5.б Задължения, отговорности и права на учителите по „Природни науки“**

1. Учителите по физика и астрономия, химия и опазване на околната среда, биология и здравно образование, носят отговорност за съблюдаване правилата на техниката на безопасност при провеждане на демонстрации и лабораторни работи.

2. Преди изпълнение на лабораторни работи и лабораторен практикум учителите по физика и астрономия, химия и опазване на околната среда, биология и здравно образование,са длъжни да посочат конкретните изисквания, свързани със спецификата на упражнението, предупреждават за възможни нещастни случаи.

**Чл.5.в Задължения, отговорности и права на учителите по информатика и информационни технологии**

1. Учителите по информатика и информационни технологии са длъжни да провеждат обучението на учениците по предварително утвърдената учебна програма и при спазване на изискванията към техническите средства .

2. Учителите по информатика и информационни технологии преди започване на обучението са длъжни да запознаят учениците, които обучават, с изискванията за техническа безопасност при провеждане на занятията и да им проведат съответен инструктаж.

3. Учителите по информатика и информационни технологии отговарят за опазването и съхранението на електрониката в поверения им компютърен кабинет и правилната работа с нея. 4. В случай на повреда или неизправност на техническите средства по време на учебните занятия, учителят е длъжен незабавно да съобщи за това на Ръководител компютърен кабинет и домакин, и задължително да го отрази във въведения за целта дневник.

5. След приключване на учебните занятия в компютърната зала, учителят трябва да провери състоянието на наличната техника, изключи от електрическата мрежа всички компютри и електрическото захранване, затвори всички прозорци, заключи вратите на помещението и предаде ключа от кабинета на охраната.

**Чл. 6. Задължения, отговорности и права на учениците**

1 .Да изслушват началния и периодичния инструктаж за правилата по безопасност и хигиена и по противопожарна охрана;

2. Да се разписват в специална тетрадка за инструктажа, с което удостоверяват, че са им известни правилата за безопасните условия за обучение, възпитание и труд, и се задължават да ги спазват;

3. Да спазват правилата за безопасност и култура при пътуване в обществения транспорт.

4. Да спазват строго учебното време, както и разпоредбите по безопасност на труда и правилата за вътрешния ред и дисциплината в училището, като изпълняват стриктно дадените им указания в това направление;

5. Да знаят разположението на противопожарните съоръжения в училището, както и използването им при гасене на пожар;

6. Да знаят основните правила за оказване на първа помощ при злополуки;

7. Да не ползват под никакъв предлог без необходимост противопожарните съоръжения;

8. Да не сядат по первазите на прозорците, да се качват и скачат от прозорците

9. Забранява се на учениците да носят в училище предмети, които могат да застрашат живота и здравето на съучениците им.

10. Да не пушат и да не употребяват спиртни напитки и наркотици.

11. Забранява се на учениците да използват учебно – технически средства и пособия в отсъствието на учител.

12. Да не напускат без знанието и разрешението на учител двора на училището в рамките на учебния ден и по време на престоя им в ЦОУД

**Глава II**

**УСЛОВИЯ, ИЗИСКВАНИЯ И ПРАВИЛА ЗА БЕЗОПАСНО И ЗДРАВОСЛОВНО ПРОВЕЖДАНЕ НА ОБУЧЕНИЕТО, ВЪЗПИТАНИЕТО И ТРУДА**

**Раздел I**

**ИЗИСКВАНИЯ КЪМ МАШИНИТЕ, СЪОРЪЖЕНИЯТА И РАБОТНИТЕ МЕСТА ЗА БЕЗОПАСНА РАБОТА**

Чл. 7. Работата с електрическите инсталации и с електрическия ток трябва да се извършва в съответствие с изискванията на Правилника за устройството на електрическите уреди и Правилника за безопасността на труда при експлоатация на електрическите уреди и съоръжения, като се спазват следните правила:;

 1. Конструкцията, видът на изпълнението, начинът на монтажа и класата на използваните машини, апарати, уредби, кабели, проводници и други електрически съоръжения трябва да отговарят на номиналното напрежение на мрежата или на уредбата, на условията в обкръжаващата ги среда (влажна, взривоопасна и др.) и на изискванията на регламентираните правилници и стандарти.

2. Използваните в електрическите уредби съоръжения по своите нормирани, гарантирани и изчислителни характеристики трябва да съответстват на работните условия на дадената електрическа уредба.

3. При всяка електрическа уредба трябва да бъде осигурена възможност за лесно разпознаване на частите, отнасящи се до отделните елементи. Схемата й трябва да бъде проста и ясна, съоръженията - подходящо разположени и с необходимото оцветяване, надпис, маркировка и сигнализация.

4. Тоководещите части на електрическите машини и на инсталациите, намиращи се на достъпна височина, трябва да бъдат сигурно изолирани или оградени.

5. За да не се допусне нещастен случай при евентуално нарушение на изолацията, токопроводните части на електрическите консуматори и съоръжения, които нормално не са под напрежение, трябва да бъдат предпазно занулени или електрообезопасени по друг начин, против допирно напрежение.

6. Състоянието на изолацията и сигурността на електрообезопасяване то трябва да бъдат проверявани най-малко 2 пъти през годината.

7. Прокарването на електрически проводници от силови и съобщител ни инсталации в една и съща тръба е ЗАБРАНЕНО.

8. Всички електрически табла - главни, разпределителни и пускови, трябва да бъдат изключвани.

 **Раздел II**

 **ХИГИЕННИ И ЗДРАВОСЛОВНИ ИЗИСКВАНИЯ НА РАБОТНИТЕ МЕСТА**

Чл. 8. По време на учебните часове през зимните месеци в класните стаи и кабинетите температурата трябва да бъде не по-малко от 18 градуса.

Чл. 9. През зимните дни е необходимо редовно да се почистват дворът и тротоарът пред училището, за да не се образуват пързалки.

Чл. 10. Всички стълби в сградата на училището трябва да имат здрави перила.

Чл.11. През почивките трябва да се осигурява няколкократна обмяна на въздуха в класните стаи и в кабинетите.

Чл. 12. Във всички класни стаи и кабинети трябва да се вземат мерки за максималното използване на естественото осветление.

Чл. 13. Осветителните тела, прикрепени към тавана, трябва да са подредени правилно, за да не правят сянка и да има еднаква интензивност на осветяване.

**Раздел III ПРОТИВОПОЖАРНА ОХРАНА**

**Чл. 14**. Противопожарни изисквания към помещенията:

1. На територията и в помещенията на училището трябва да се поддържа чистота. Всички горими отпадъци и смет да се изнасят своевременно.

2. Към всички сгради и съоръжения по всяко време трябва да бъде осигурен свободен достъп. Пътищата, проходите и входовете към сградите и съоръженията трябва да бъдат винаги в изправност, свободни от всякакви материали, а през зимата - почиствани от сняг.

3. Евакуационните изходи трябва да бъдат устроени и поддържани съобразно изискванията на противопожарните строително-технически норми.

4. Вратите, определени за евакуация, трябва да се отварят навън, да бъдат винаги свободни от всякакви материали, с оглед винаги да могат да се отварят. При необходимост се допуска да бъдат заключвани, като за изправността на заключващото съоръжение отговаря директорът. За осигуряване на бързо отключване трябва да има комплект ключове за евакуационните врати. Единият комплект ключове трябва да бъде на определено място, известно на всички от персонала.

**Чл. 15**. Противопожарни изисквания при провеждане на масови мероприятия в училището: тържества, викторини, спектакли и др.:

 1. Организаторите на мероприятието преди започването му щателно трябва да проверят помещението, запасните изходи и осигурителните средства за гасене.

2. През времето на провеждане на мероприятието при учениците трябва да присъства дежурен учител, инструктиран за правилата на противопожарна охрана и за правилата за евакуация на учениците в случай на пожар.

3. При провеждане на масови мероприятия е забранено: - произвеждането на светлинни ефекти с използване на химически вещества, които могат да причинят пожар; - да се загасва напълно светлината в помещението; - да се обличат учениците с костюми, непропити с огнезащитни състави.

4. При провеждане на новогодишни тържества е ЗАБРАНЕНО: - поставяне на елхата на разстояние по-малко от 1 метър от стената; - поставяне на елхата в положение, затрудняващо излизането от помещението; - украсяването на елхата с играчки и памук, непропити с огненозащитни състави; - използването на свещи, бенгалски огън и други подобни запалителни материали.

**Раздел IV**

**ПРАВИЛА И ИЗИСКВАНИЯ ЗА БЕЗОПАСНА РАБОТА В УЧЕБНИТЕ КАБИНЕТИ ПО ФИЗИКА И ХИМИЯ**

Чл. 16. Кабинетите трябва да имат в непосредствено съседство хранилище и да бъдат подходящо осветени. Учениците са задължени да спазват безупречен ред, чистота и всички правила за качествено и безаварийно провеждане на опитите.

Чл. 17. ЗАДЪЛЖИТЕЛНО трябва да се спазват следните правила:

1. Преди започване на лабораторните занятия е необходимо учителят да инструктира учениците за методиката и техниката на провеждане на опитите, като обърне внимание на опасните моменти.

2. При възникване на неясноти при провеждане на опита, работата веднага да се прекрати. Всяко повтаряне на опита или извършване на други опити да се осъществява само след съгласието на учителя.

3. Забранено е на учениците: - да опитват на вкус веществата; - да използват неизмити съдове; - да хващат реактивни стъкла и банки с мокри или сапунени ръце; - да насочват отворите на епруветките към съучениците си или към лицето си; - да изнасят извън кабинета химични вещества; - да носят храни и да се хранят в кабинета по химия; - да влизат в кабинета без присъствието на учител.

4.Учителят е ДЛЪЖЕН строго да спазва нормативите за допустимите количества вещества, опасни за живота и здравето - отрови, реактиви, самозапалващи се, взривни и др.

**Раздел V**

**ПРАВИЛА И ИЗИСКВАНИЯ ЗА БЕЗОПАСНА РАБОТА НА ОТКРИТИТЕ И ЗАКРИТИ СПОРТНИ ПЛОЩАДКИ**

**Чл. 18**. При провеждането на учебните часове по физическо възпитание и спорт ТРЯБВА да се спазват следните правила:

- Уредите и съоръженията трябва да бъдат здрави и неподвижно закрепени.

 - Да не се допуска от учителя игра с уреди, които са физически износени и крият опасност от нараняване.

- Да се поддържа в изправност закрепването на спомагателните части (винтове, обтегачи, възли, точки и др.).

 - Да се играе върху гимнастически постелки, които да намаляват удара при евентуални отскоци и падания.

- Да се поддържат ред и последователност при изпълнение на упражненията, които са свързани с повишена динамика, равновесие, статични напрежения и др., криещи опасност от сблъсквания, падания при разсейване на вниманието или при уплаха.

- Учителят трябва да оказва помощ при изпълнението на трудни елементи от упражненията и да осигурява предпазвания от травми в случай на несполучливи опити.

- Баскетболните табла, хандбалните врати и др. трябва да бъдат закрепени стабилно, по подходящ начин.

 - АБСОЛЮТНО необходимо е да се следи за психическото и физическото състояние на учениците и при наличие на отклонения да не се изискваизпълнение на трудни елементи.

**Раздел VI**

**ПРАВИЛА ЗА БЕЗОПАСНА РАБОТА НА УЧЕНИЦИТЕ В УЧИЛИЩНАТА КОМПЮТЪРНА МРЕЖА И В ИНТЕРНЕТ**

Чл.19 (1) Правила за работа в компютърния кабинет:

1. Учениците влизат в компютърния кабинет само в присъствието на учителя.

2. В кабинета не се влиза с храна и напитки.

3. В началото на курса на обучение, както и след ваканция, учениците се подписват в книгата за инструктаж, че са запознати с техниката на безопасност и правните и етични норми в компютърните кабинети.

4. Всяко работно място в компютърния кабинет е номерирано и постоянно за работещите на него ученици по време на курса на обучение.

5. Всеки ученик носи персонална отговорност за състоянието на хардуера и софтуера на своето работно място.

6. Разположението на видеомонитора, клавиатурата и работещия с тях трябва да отговаря на следните изисквания: разстояние между очи и екран 0.50 - 0.70 м разстояние между очи и клавиатура 0.45 - 0.50м.

7. При работа в компютърния кабинет учениците трябва да внимават за опасности, свързани с ел. инсталацията (оголени кабели, повредени контакти, ел. ключове, щепсели и други) и при наличие на такива незабавно да уведомят учителя.

8.Забранява се пипането на контакти, разклонители и таблото за централно включване и изключване на ел. захранването в кабинета.

9.Работата на учениците с компютъра започва след получаване на разрешение от учителя.

10.На учениците не се разрешава да използват компютърната техника за лични нужди.

11. Не се разрешава да инсталират и деинсталират софтуер без позволението на учителя.

12. Не се поставя компакт диск, флаш памет или друг носител на информация, без указание за това от учителя.

13.Забранява се разлепването и унищожаването на гаранционните лепенки, поставени върху компютърните кутии, разглобяването на устройства, както и всяко действие, което застрашава гаранцията на техниката в компютърния кабинет.

14. Не се мести компютъра и неговите части, не се теглят и огъват кабелите, не се удря грубо по клавиатурата и бутоните на мишката, не се изключват или свързват периферните устройства. 15. Ако по време на учебните занятия ученик констатира хардуерна повреда или неизправност, длъжен е да съобщи незабавно на учителя, за което се съставя констативен протокол, на който се подписват и двете страни - обучаем и преподавател.

16. При техническа неизправност на компютъра, евентуално късо съединение и други подобни незабавно се уведомява учителя, който предприема съответните действия.

17. След приключване на учебните занятия учениците са длъжни да затворят всички отворени приложения и оставят подредено и чисто работното си място

(2) Задължения на учителя по ИТ

1. Разясняват правилата за безопасно и отговорно поведение при работа в училищната мрежа и в Интернет.

 2. Използват възможностите на Интернет за обогатяване и разширяване на учебната дейност като възлагат на учениците конкретни проучвания, предоставят списък с подходящи Интернет адреси и др.

3. Осъществяват непрекъснато наблюдение и контрол върху работата на учениците в училищната мрежа и в Интернет в учебно и в извънучебно време. Удостоверяват регистрацията на учениците по чл. 7.

 4. Предприемат незабавни мерки за преустановяване на достъпа на учениците до незаконно съдържание в мрежата.

5. Уведомяват незабавно директора на училището при нарушаване на правилата или при установяване на незаконно съдържание в мрежата.

6. Учителите не носят отговорност, ако учениците случайно попаднат на вредно или незаконно съдържание в Интернет, както и на организирана саморазправа и др. подобни, чрез Интернет. (3) Права и задължения на ученика.

1. Равен достъп до училищната компютърна мрежа и в Интернет, при спазване на училищната политика.

2. Работа в мрежата и в извънучебно време

3. Работа в мрежата само под контрола на определено от директора лице.

4. Обучение за компетентно и отговорно поведение в училищната компютърна мрежа и в Интернет.

5. Да бъдат информирани за училищната политика за работа в мрежата.

(4) Правни и етични аспекти при работа с персонални компютри.

1. Училищната компютърна мрежа и Интернет се използват от учениците само с образователни цели.

2. Забранено е използването на мрежата за извършване на стопанска или незаконна дейност. 3. Учениците не трябва да предоставят лична информация за себе си и за своите родители като име, парола, адрес, домашен телефон, месторабота, служебен телефон на родителите, без предварително разрешение от тях.

4. Не се разрешава изпращане или публикуване на снимки на ученици, техни близки и учители, без предварително съгласие на съответното лице.

5. Учениците не трябва да приемат срещи с лица с които са се запознали в Интернет, освен след съгласието на родителите.

 6. Учениците са длъжни незабавно да информират учителя, когато попаднат на материали с вредно или незаконно съдържание като порнография, проповядване на тероризъм и насилие, етническа и религиозна нетолерантност, търговия с наркотици, хазарт и др.

7. Учениците не трябва да изпращат или отговарят на съобщения, които са обидни, заплашващи или неприлични.

8. Учениците не трябва да отварят приложения на електронна поща, получени от непознат подател.

9. Забранено е изпращането на анонимни или верижни съобщения.

10. Забранено е извършването на дейност, която застрашава целостта на училищната компютърна мрежа или атакува други системи.

11. Забранява се използването на чуждо потребителско име и парола.

 12. Учениците не трябва да предоставят неверни данни за себе си.

13. Забранено е използването на нелицензиран софтуер, на авторски материали без разрешение, както и всяка друга дейност, която нарушава авторските права.

14. При работа в мрежата учениците трябва да уважават правата на другите и да пазят доброто име на училището.

15. Всички съобщения, адресирани до други субекти в мрежата, трябва да отговарят на международния Интернет етикет.

**Глава трета**

**Раздел 1**

**ИНСТРУКТАЖ И ОБУЧЕНИЕ ПО БЕЗОПАСНОСТ, ХИГИЕНА НА ТРУДА И ПРОТИВОПОЖАРНА ОХРАНА**

Чл. 20. Инструктажите по безопасност, хигиена на труда и ППО са: начален, на работното място, периодичен и извънреден.

Чл. 21. Инструктажите се провеждат по време на работа.

Чл. 22. Провежданите инструктажи се записват в специална тетрадка за инструктажа.

Чл. 23. Целта на началния инструктаж е лицата, които постъпват на работа, да бъдат запознати с основните правила и изисквания по безопасност, хигиена на труда и ППО на територията на училището; с вида и характера на извършваната работа; с възможните рискове и с изискванията към тяхното поведение с оглед запазване, здравето и живота им.

Чл. 24. Инструктажът на работното място е практическо запознаване на работника или служителя с конкретните изисквания за безопасност при изпълнение на трудовата дейност.

Чл. 25. Периодичният инструктаж има за цел да поддържа знанията по безопасност, хигиена на труда и ППО.

Чл. 26. Извънредният инструктаж се провежда след случай на смърт, на тежка аварийна трудова злополука, пожар, природно' бедствие, при констатирани груби нарушения на нормите и изискванията по безопасност, хигиена на труда и ППО, както и с работещите, отсъствали от работа повече от 45 дни, независимо от причините за отсъствието.

**Раздел II**

**ПРОПУСКАТЕЛЕН РЕЖИМ В УЧИЛИЩЕ**

Чл. 27.Пропускателния режим се осъществява от 7.00 ч. до 19.00 ч.

Чл. 28.3адължения по време на осъществяване на пропускателния режим.

1. Влизането в училището да става само с представяне на лична карта и записване на данните от нея в дневника на пропуска.

2. За ежедневно влизащите в училище възрастни, придружаващи малки ученици, да се изготвят от класните ръководители списъци, с пълните данни на лицата. Престоят на тези лица в училище по време на учебния процес се забранява, освен в случаите на наличие на обективни причини.

3. В училище не се допускат лица със съмнително поведение, употребили алкохол и с обемни багажи.

4. Ученици в училището се допускат след представяне на лична карта или бележник.

5. Не се допуска използването на училищния двор и спортната площадка от граждани. Абсолютно се забравяна пушенето и употребата на алкохол в двора и на спортната площадка.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1.Настоящият правилник влиза в сила от началото на учебната 2020/2021 година.

2.За осигуряване на безопасни условия за възпитание, обучение и труд в учебното заведение е задължително спазването на настоящия правилник, както и на Наредба № 7 от 23.09.99 г. за минималните изисквания за здравословни и безопасни условия на труд на работните места и при изпълнение на работното оборудване.

3.Контролът по спазването на правилника се осъществява от директора на учебното заведение.

.